**EELNÕU 2023/205**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | X |
| noortevolikogu | X |
| seeniorite nõukoda | X |

**VILJANDI LINNAVOLIKOGU**

OTSUS

### 30. november 2023 nr

Viljandi Linnavalitsusele avaliku saunateenuse

korraldamise kohustuse panemine

Kohaliku omavalitsuse korralduse seaduse § 30 lõike 1 punkti 2 alusel Viljandi Linnavolikogu

**o t s u s t a b:**

1. Panna Viljandi Linnavalitsusele kohustus avaliku saunateenuse osutamise korraldamiseks Viljandi linnas aadressil Kaalu tn 9.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

**Koostaja(d):** Marko Tiitus

**Esitatud:** 26.10.2023

**Esitaja:** saadikurühm ISAMAA **Ettekandja:** Marko Tiitus

**Lk arv:** 2

**Hääletamine:** nõudmisel

Seletuskiri

**Viljandi Linnavalitsusele avaliku saunateenuse**

**korraldamise kohustuse panemine**

Kohaliku omavalitsuse korralduse seaduse § 30 lõike 1 punkti 2 kohaselt korraldab ja lahendab valla-või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Viljandi Linnavalitsus on paljude linnaelanike meelehärmiks avalikustanud seisukoha lõpetada avaliku saunateenuse toetamine ja sulgeda aastakümneid aadressil Kaalu 9 tegutsenud avalik linnasaun.

Viljandi linnasaun on aadressil Kaalu 9 avatud alates 1962. aastast. Oleme seisukohal, et avalik saunateenuse osutamine Viljandi linnas on jätkuvalt vajalik. Saun ei ole tarvilik mitte üksnes hügieeni seisukohalt, vaid sellel on ka oluline sotsiaalne tähendus nii inimeste suhtlemise kohana kui ka elustiili parendamise asutusena. Mitmed alalised saunakülastajad kinnitavad, et linnasaunas toimub ka klubiline tegevus.

Viljandi Linnavalitsuse otsus lõpetada avaliku saunateenuse korraldamine on jõudnud ka üleriigilisse meediasse ja seda plaani on teravalt kritiseeritud. Ka sajad Viljandi linna elanikud on andnud oma allkirja avaliku saunateenuse osutamise jätkamise poolt Viljandi linnas.

Ometi ei ole Viljandi Linnavalitsus oma plaanist loobunud.

Seetõttu esitame eelnõu, millega soovime panna Viljandi Linnavalitsusele kohustuse avaliku

saunateenuse osutamise korraldamiseks Viljandi linnas, aadressil Kaalu 9.

(allkirjastatud digitaalselt)

Marko Tiitus

Saadikurühm ISAMAA juht